Diari Oficial de la Generalitat Valenciana


Sumari del DOGV 3806, del 02-08-2000 (2000/6303)

RESOLUCIÓ de 25 de juliol de 2000, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol IV al VII del programa 442.30 Conservació del Medi Natural, que permeta la subscripció d'un conveni amb l'Ajuntament d'Alcoi, per import de 6.931.000 pessetes. Exp. 14.010/00-139.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3806

Data del DOGV
:   02-08-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/6303


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 25 de juliol de 2000, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol IV al VII del programa 442.30 Conservació del Medi Natural, que permeta la subscripció d'un conveni amb l'Ajuntament d'Alcoi, per import de 6.931.000 pessetes. Exp. 14.010/00-139. [2000/X6303]
  
La Conselleria de Medi Ambient té intenció de subscriure un conveni amb l'Ajuntament d'Alcoi, a fi de col·laborar en l'enterrament de les línies elèctriques destinades al servei d'instal·lacions situades en l'àmbit del Parc Natural de la Font Roja i contribuir al seu manteniment com a espai protegit. Aquesta ajuda és complementària a la concedida per Ordre de 22 de desembre de 1999, de la Conselleria d'Indústria i Comerç, destinada a activitats encaminades a l'extensió de xarxes de subministrament elèctric i la millora de les instal·lacions de distribució d'energia elèctrica en el medi rural.
  
Per tal de donar cobertura pressupostària al conveni esmentat, es proposa determinada transferència de crèdit del capítol IV al VII del programa 442.30 Conservació del Medi Natural, amb la inclusió de la línia de subvenció nominativa corresponent.
  
En conseqüència, i en virtut del que disposen els articles 18 i 20 de la Llei 10/1999, de Pressupostos de la Generalitat Valenciana per a l'exercici 2000, resolc:
  
Primer
  
S'autoritza la minoració de crèdit en l'aplicació pressupostària 80.76.012.88.2 per import de 6.931.000 pessetes.
  
Segon
  
S'autoritza la modificació en l'annex de transferències corrents del programa 442.30 Conservació del Medi Natural, de la línia de subvenció 3122 tal i com s'indica:
  
Codi Denominació Modificació alta/baixa
  
3122 Vigilància mediambiental
  
 dels Espais Naturals Protegits - 6.931.000
  
Tercer
  
S'autoritza l'increment de crèdit en l'aplicació pressupostària 88.26.277.01.4 per import de 6.931.000 pessetes.
  
Quart
  
S'autoritza la inclusió en l'annex de transferències de capital del programa 442.30 Conservació del Medi Natural, d'una línia de subvenció l'import i les dades descriptives de la qual es detallen a continuació:
  
CODI:
  
DENOMINACIÓ: Ajuda per a l'enterrament de les línies elèctriques del P.N. Font Roja.
  
IMPORT: 6.931.000
  
BENEFICIARIS: Ajuntament d'Alcoi
  
NORMATIVA REGULADORA: Conveni
  
DESCRIPCIÓ I FINALITATS: Ajuda complementària a la que concedeix la Conselleria d'Indústria i Comerç (Ordre 22/12/99, DOGV 29/12/99) i la Diputació d'Alacant per a l'enterrament de línies elèctriques en el P.N. Font Roja.
  
CODI COMPTABLE:
  
TIPUS:
  
Nominativa
  
FONS PROPIS: 6.931.000
  
FONS FINALISTES: